CELEX: 62018CA0301
Language: mt
Date: 2020-06-04 00:00:00
Title: Kawża C-301/18: Sentenza tal-Qorti tal-Ġustizzja (Is-Sitt Awla) tal-4 ta’ Ġunju 2020 (talba għal deċiżjoni preliminari tal-Landgericht Bonn – il-Ġermanja) – Thomas Leonhard vs DSL-Bank – eine Niederlassung der DB Privat- und Firmenkundenbank AG (Rinviju għal deċiżjoni preliminari – Protezzjoni tal-konsumaturi – Direttiva 2002/65/KE – Kuntratt ta’ kreditu b’distanza – Dritt ta’ rtirar – Konsegwenzi – Artikolu 7(4) – Restituzzjoni tal-provvisti rċevuti – Ħlas ta’ kumpens għall-użu – Obbligu tal-fornitur – Esklużjoni)

10.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 262/2
            
         
      Sentenza tal-Qorti tal-Ġustizzja (Is-Sitt Awla) tal-4 ta’ Ġunju 2020 (talba għal deċiżjoni preliminari tal-Landgericht Bonn – il-Ġermanja) – Thomas Leonhard vs DSL-Bank – eine Niederlassung der DB Privat- und Firmenkundenbank AG
      (Kawża C-301/18) (1)
      
      (Rinviju għal deċiżjoni preliminari - Protezzjoni tal-konsumaturi - Direttiva 2002/65/KE - Kuntratt ta’ kreditu b’distanza - Dritt ta’ rtirar - Konsegwenzi - Artikolu 7(4) - Restituzzjoni tal-provvisti rċevuti - Ħlas ta’ kumpens għall-użu - Obbligu tal-fornitur - Esklużjoni)
      (2020/C 262/02)
      Lingwa tal-kawża: il-Ġermaniż
      
         Qorti tar-rinviju
      
      Landgericht Bonn
      
         Partijiet fil-kawża prinċipali
      
      
         Rikorrent: Thomas Leonhard
      
         Konvenuti: DSL-Bank – eine Niederlassung der DB Privat- und Firmenkundenbank AG
      
         Dispożittiv
      
      L-Artikolu 7(4) tad-Direttiva 2002/65/KE tal-Parlament Ewropew u tal-Kunsill tat-23 ta’ Settembru 2002 li tikkonċerna t-tqegħid fis-suq b’distanza ta’ servizzi finanzjarji ta’ konsumaturi u li temenda d-Direttiva tal-Kunsill 90/619/KEE u d-Direttivi 97/7/KE u 98/27/KE, għandu jiġi interpretat fis-sens li, meta konsumatur jeżerċità d-dritt ta’ rtirar tiegħu fir-rigward ta’ kuntratt ta’ kreditu konkluż b’distanza ma’ fornitur, dan il-konsumatur għandu d-dritt li jikseb mingħand l-imsemmi fornitur, bla ħsara għas-somom li huwa stess huwa obbligat li jħallas lil dan tal-aħħar taħt il-kundizzjonijiet previsti fl-Artikolu 7(1) u (3) ta’ din id-direttiva, ir-rimbors tal-kapital u tal-interessi mħallsa b’eżekuzzjoni ta’ dan il-kuntratt, iżda mhux il-kumpens għall-użu ta’ dan il-kapital u ta’ dawn l-interessi.
      
         (1)  ĠU C 285, 13.08.2018